તેમણે કહ્યું હતું કે ત્રણ લાખ ઈમિગ્રન્ટ્સનો નવો સામાન્ય લક્ષ્યાંક છે. તેમણે ૨૦૧૮ માટે વધુ લક્ષ્યાંકના વિચારને નકાર્યો નહોતો. હુસેને વધુમાં જણાવ્યું હતું કે, એક સરકાર તરીકે અમે કેનેડિયન પરિવારોની માંગ પૂરી કરવાની જરૂરિયાતને કારણે ૨,૬૦,૦૦૦ થી ૩,૦૦,૦૦૦ સુધી ગયા હતા. જે તેમના પ્રિયજનો સાથે ફરીથી જોડાવા માગતા હતા. પણ નોકરીદાતાઓ પણ અમને તેમની વૃદ્ધિની જરૂરિયાતોને પૂર્ણ કરવા માટેના માર્ગ તરીકે વધુ અને વધુ ઇમીગ્રેશનનો ઉપયોગ કરવાનું ચાલુ રાખવા માટે કહી રહ્યાં છે. કાયમી નિવાસીઓ તરીકે કેનેડામાં સ્થાયી થનારા ઇમિગ્રન્ટ્સની બહુમતી ઇકોનોમિક ક્લાસ દ્વારા દાખલ કરવામાં આવશે, કેમ કે ત્યાં સૌથી વધુ જરૂર છે. અન્ય આર્થિક સ્થળાંતર પ્રોવિન્સિયલ નોમિની પ્રોગ્રામ (પીએનપી) દ્વારા નિર્ધારિત કરાશે અથવા ક્યૂબેક પ્રાંતમાં સ્થાયી થવા માટે દાખલ થશે. બિઝનેસ ઇમિગ્રન્ટ્સ તરીકે દાખલ થનાર લોકોની સંખ્યા પણ હશે.